|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 24.aprīlī** | **Nr. GND/2025/310** |
|  | **(protokols Nr.10; 57.p.)** |

**Par metu konkursa un** **projekta “Gulbenes 3. pirmsskolas izglītības iestādes “Auseklītis” ārtelpas labiekārtošana” īstenošanu**

Gulbenes novada attīstības programmas 2025.-2030.gadam Investīciju plānā 2025.-2027.gadam ir noteikta ilgtermiņa prioritāte “IP1. Cilvēkresursu attīstība”, vidējā termiņa prioritāte “VTPC1. Izglītība, prasmes un kompetences” un rīcības virziens cilvēkresursu attīstībā “RVC1.1. Ilgtspējīga un efektīva izglītības ekosistēma”.

Gulbenes 3.pirmsskolas izglītības iestāde “Auseklītis” ir lielākā pirmsskolas izglītības iestāde Gulbenes novadā, ko apmeklē vairāk nekā 200 bērni. Izglītības iestāde pastāvīgi attīstās saviem spēkiem, tomēr rotaļu iekārtas, kā arī dažādas citas konstrukcijas ir morāli novecojušas un ir nepieciešama to nomaiņa. Papildus tam ir nepieciešams vienā no iestādes āra teritorijas daļām risināt jautājumu par meliorācijas sistēmas ierīkošanu.

Pamatojoties uz likuma “Par valsts budžetu 2025. gadam un budžeta ietvaru 2025., 2026. un 2027. gadam” 38.panta pirmās daļas 4.punktu, pašvaldībām 2025.gadā ir iespējas iesniegt izvērtēšanai Viedās administrācijas un reģionālās attīstības ministrijai (turpmāk – VARAM) investīciju projektu iesniegumus aizdevumu saņemšanai jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, lai mazinātu bērnu rindu uz vietām pirmsskolas izglītības iestādēs, un pirmsskolas izglītības iestāžu infrastruktūras investīciju projektu īstenošanai. Investīciju projektu pieteikumus pašvaldības var iesniegt VARAM līdz 2025.gada 1.augustam.

Lai pašvaldība varētu iesniegt projekta pieteikumu likumā noteiktajā termiņā un to realizēt, ir plānots izsludināt metu konkursu, kura uzvarētājs gan izstrādās būvprojektu, gan realizēs izstrādāto būvniecības ieceri. Metu konkursa rezultātā tiks iegūts estētiski pievilcīgāks un piemērotāks ārtelpas labiekārtošanas risinājums Gulbenes 3. pirmsskolas izglītības iestādei “Auseklītis”.

Provizoriskās kopējās projekta izmaksas ir 300000,00 EUR, tajā skaitā pievienotās vērtības nodoklis, papildus tām – metu konkursa saistītās izmaksas ir 6000,00 EUR.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes apvienotās Attīstības un tautsaimniecības komitejas un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – na’; Gulbenes novada pašvaldības dome NOLEMJ:

1. ATBALSTĪT Gulbenes 3. pirmsskolas izglītības iestādes “Auseklītis” metu konkursa izsludināšanu.

2. ATBALSTĪT projekta “Gulbenes 3. pirmsskolas izglītības iestādes “Auseklītis” ārtelpas labiekārtošana” īstenošanu.

3. UZDOT Gulbenes novada Centrālās pārvaldes Finanšu nodaļai segt metu konkursa organizēšanai nepieciešamo priekšfinansējumu 6000,00 EUR (seši tūkstoši *euro* nulle centi) no Gulbenes novada pašvaldības budžeta 2025.gadam paredzētajiem finanšu līdzekļiem.

4. Par projekta ieviešanu atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.

5. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis